

**ประกาศเทศบาลตำบลดอนทราย**

**เรื่อง การยื่นแบบแสดงรายการเพื่อชำระเงินค่าภาษีโรงเรือนและที่ดิน ภาษีป้าย**

**และภาษีบำรุงท้องที่ ประจำปี พ.ศ. 2561**

**……………………..**

**ภาษีโรงเรือนและที่ดิน**

เจ้าของโรงเรือนหรือสิ่งปลูกสร้างอย่างอื่น ที่ตั้งอยู่ภายในเขตเทศบาลตำบลดอนทราย มีหน้าที่ต้องเสียภาษีโรงเรือนและที่ดินต้องยื่นแบบแสดงรายการเพื่อเสียภาษีโรงเรือนและที่ดิน (ภ.ร.ด.2) ประจำปี พ.ศ. 2560 ภายในวันที่ 28 กุมภาพันธ์ 2561 และชำระภาษี ภายใน 30 วัน นับตั้งแต่วันที่ได้รับแจ้งการประเมินค่าภาษี ผู้ใดละเมิดต้องระวางโทษตามมาตรา 46,47 และ 48 แห่งพระราชบัญญัติภาษีโรงเรือนและที่ดิน พ.ศ. 2475 แก้ไขเพิ่มเติม ฉบับที่ 5 พ.ศ. 2543

**ภาษีป้าย**

เจ้าของป้ายหรือผู้ใดที่ครอบครองป้ายที่ตั้งอยู่ภายในเขตเทศบาลตำบลดอนทราย มีหน้าที่ต้องยื่นแบบแสดงรายการเพื่อแสดงภาษีป้าย (ภ.ป.1) ภายในวันที่ 31 มีนาคม 2561 และชำระภาษีป้ายภายใน 15 วัน นับตั้งแต่วันที่ได้รับแจ้ง ผู้ใดละเมิดหรือจงใจหลีกเลี่ยงการเสียภาษีป้ายต้องระวางโทษ ตามมาตรา 34,35,36,37 และ 38 แห่งพระราชบัญญัติภาษีป้าย พ.ศ. 2510 แก้ไขเพิ่มเติม ฉบับที่ 2 พ.ศ. 2534

**ภาษีบำรุงท้องที่**

เจ้าของที่ดินที่มีที่ดินตั้งอยู่ภายในเขตเทศบาลตำบลดอนทราย ต้องชำระภาษีบำรุงท้องที่ ภายในวันที่ 30 เมษายน 2560 ผู้ใดละเมิดหรือจงใจหลีกเลี่ยงการชำระภาษีบำรุงท้องที่ต้องระวางโทษตามมาตรา 53,54,55,56,57 และ 58 แห่งพระราชบัญญัติภาษีบำรุงท้องที่ พ.ศ. 2508 แก้ไขเพิ่มเติม ฉบับที่ 3 พ.ศ. 2543 การยื่นแบบเพื่อแสดงรายการเสียภาษีบำรุงท้องที่ให้ยื่นตั้งแต่วันที่ 3 มกราคาถึงวันที่ 31 มกราคม 2561

การยื่นแบบแสดงรายการเพื่อเสียภาษีดังกล่าวข้างต้น ติดต่อขอทราบรายละเอียด ขอรับแบบพิมพ์และชำระภาษีได้ที่ กองคลัง ทุกวันในวันและเวลาราชการ ณ เทศบาลตำบลดอนทราย

จึงประกาศมาเพื่อทราบโดยทั่วกัน

ประกาศ ณ วันที่ 29 เดือน ธันวาคม พ.ศ. 2560

( นายมานพ ช่วยมณี )

นายกเทศมนตรีตำบลดอนทราย